కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
‘మీకు మాత్రమే చెప్తా’ కలెక్షన్స్: చిన్న సినిమా.. పెద్ద విజయం!!
‘మీకు మాత్రమే చెప్తా’ సినిమాపై విమర్శకులు పెదవి విరిచినా ప్రేక్షకులు మాత్రం బాగానే ఆదరిస్తున్నారు. ఈ చిన్న సినిమా బాక్సాఫీసు వద్ద వసూళ్లను బాగానే రాబడుతోంది.
Samayam Telugu | Updated:
Nov 4, 2019, 10:09PM IST
మీకు మాత్రమే చెప్తా
సెన్సేషనల్ హీరో విజయ్ దేవరకొండ నిర్మించిన తొలి చిత్రం ‘మీకు మాత్రమే చెప్తా’ ఈ నెల 1న విడుదలై పాజిటివ్ టాక్‌ను సొంతం చేసుకుంది. విమర్శకుల రేటింగ్‌లు ఎలా ఉన్నా ప్రేక్షకులు మాత్రం ఈ సినిమాను ఆదరిస్తున్నారు. థియేటర్లలో నవ్వులు పువ్వులు పూయిస్తోన్న ఈ చిత్రం అంచనాలకు తగ్గట్టుగానే డీసెంట్ వసూళ్లను సాధిస్తోంది. ప్రపంచ వ్యాప్తంగా కేవలం మూడు రోజుల్లోనే 4 కోట్ల 05 లక్షల రూపాయల గ్రాస్‌ను ఈ చిత్రం వసూలు చేసినట్టు అధికారికంగా ప్రకటించింది.
Also Read: వయొలెన్స్ కావాలన్నారుగా.. సాలిడ్‌గా ఇస్తా: నాని
కొత్తవారికి అవకాశాలు కల్పిస్తూనే తన అభిరుచి మేరకు విజయ్ దేవరకొండ నిర్మించిన ఈ సినిమా టార్గెటెడ్ ఆడియన్స్‌కు డబుల్ ట్రీట్‌గా మారిందని చిత్ర యూనిట్ చెబుతోంది. ఓ చిన్న సినిమా ఈ స్థాయిలో కలెక్షన్స్ సాధించడమే అందుకు నిదర్శనం అంటున్నారు. ఇక హీరోగా నటించిన తరుణ్ భాస్కర్‌తో పాటు ప్రధాన పాత్రధారులైన అభినవ్ గోమఠం, అవంతికా మిశ్రా, పావని గంగిరెడ్డి, అనసూయ, నవీన్ జార్జ్ థామస్‌ల నటన, కామెడీ టైమింగ్ ఈ సినిమాకు ప్రధాన బలంగా మారడంతో రాబోయే రోజుల్లో మరింత పెద్ద విజయంగా ఈ సినిమా నిలవబోతోందని చెబుతున్నారు.
కాగా, ఈ సినిమాకు షమ్మీర్ సుల్తాన్ దర్శకత్వం వహించారు. మదన్ గుణదేవా సినిమాటోగ్రఫీ అందించారు. శివకుమార్ సంగీతం సమకూర్చారు. కింగ్ ఆఫ్ ద హిల్ బ్యానర్‌పై విజయ్ దేవరకొండ, వర్ధన్ దేవరకొండ ఈ చిత్రాన్ని నిర్మించారు. హీరోగా నటించిన తరుణ్ భాస్కర్.. డైలాగుల రచనలో దర్శకుడు షమ్మీర్ సుల్తాన్‌కు సహకారం అందించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.